                             højesterets dom
                      afsagt mandag den 24. september 2012
sag 14/2011
(1. afdeling)
dansk metalarbejderforbund som mandatar for
jørgen k. mortensen,
johnny g. pedersen,
lars greve,
torben hedemann,
gunvor rokkær,
sten schmidt,
bo rolfshøj,
asif rehan og
benny rasmussen
og
3f fagligt fælles forbund som mandatar for
torben brochstedt bang
(advokat mads bendix skelbæk-knudsen for begge)
mod
fynbus
(advokat jørgen vinding)
i tidligere instans er afsagt dom af østre landsrets 12. afdeling den 3. januar 2011.
i pådømmelsen har deltaget syv dommere: børge dahl, niels grubbe, thomas rørdam,
vibeke rønne, michael rekling, hanne schmidt og kurt rasmussen.
påstande mv.
appellanterne, dansk metalarbejderforbund som mandatar for jørgen k. mortensen m.fl. og
3f fagligt fælles forbund som mandatar for torben brochstedt bang, har nedlagt påstand
om, at indstævnte, fynbus, skal anerkende, at de ti tjenestemænd, principalt alle, subsidiært
                                                - 2 -
alene benny rasmussen, er berettiget til at kræve sig afskediget med rådighedsløn fra endelig
afgørelse i denne sag. subsidiært har de nedlagt påstand om, at fynbus skal anerkende, at de,
principalt alle bortset fra jørgen k. mortensen og johnny g. pedersen, subsidiært alene
benny rasmussen, er berettiget til at kræve sig afskediget med pension fra endelig afgørelse i
denne sag.
fynbus har principalt påstået stadfæstelse, subsidiært frifindelse mod anerkendelse af, at tje-
nestemændene kan kræve sig afskediget med egenpension.
den subsidiære påstand særligt vedrørende benny rasmussen er begrundet med, at han er
værkfører og har påtaget sig yderligere arbejdsopgaver hos tide bus danmark a/s. appel-
lanternes subsidiære påstand omfatter ikke jørgen k. mortensen og johnny g. pedersen, da
disse på grund af alder allerede er berettiget til at gå på pension.
supplerende sagsfremstilling
det er for højesteret oplyst, at benny rasmussen med virkning fra den 1. juli 2011 ved siden
af sin hidtidige ansættelse yderligere er ansat i tide bus danmark a/s som ansvarlig leder i
relation til trafikstyrelsen (transportleder) til et månedligt ikke ferieberettiget vederlag på
15.000 kr.
højesterets begrundelse og resultat
sagens hovedspørgsmål er, om det udløser krav på rådighedsløn eller afsked med pension, at
tjenestemænd beordres udlånt til et 100 % privatejet selskab i forbindelse med udlicitering af
driften af en offentlig opgave. for kommunale tjenestemænd beror svaret på, om tålegrænsen
i tjenestemandsregulativets § 12, stk. 1, er overskredet.
det hedder i tjenestemandsregulativets § 12, stk. 1:
       ”inden for sit ansættelsesområde har en tjenestemand pligt til at underkaste sig sådanne
       forandringer i tjenesteforretningernes omfang og beskaffenhed, der ikke ændrer tjene-
       stens karakter, og som ikke medfører, at stillingen ikke længere kan anses for passende
       for pågældende. i samme omfang kan det pålægges tjenestemanden at overtage en an-
       den stilling.”
tjenestemandsregulativets § 12, stk. 1, har baggrund i tjenestemandslovens § 12, stk. 1. af
forarbejderne til tjenestemandsloven (betænkning nr. 483/1969, side 23-24) fremgår bl.a., at
                                               - 3 -
der skal være en balance mellem på den ene side det offentliges krav på i en hastigt skiftende
udvikling at kunne tilpasse og effektivisere den offentlige administration og på den anden side
beskyttelsen af tjenestemændenes selvstændighed mod uberettiget politisk og personligt pres
og den enkelte tjenestemand mod alt for voldsomme ændringer i hans personlige forhold. en
tjenestemand må som hovedregel tåle ændringer, som ikke forandrer hans ansættelsesområde,
og som ligger inden for stillingsbetegnelsen. tjenestemanden må derfor som følge af den
samfundsmæssige udvikling bl.a. tåle ændringer i tjenestestedets placering samt ændringer
som følge af administrative reformer, når blot disse ændringer ikke går ud over den grænse,
som ligger i ansættelsesområde og stillingsbetegnelse.
fynbus er som led i gennemførelsen af kommunalreformen etableret som et regionalt trafik-
selskab i medfør af lov nr. 582 af 24. juni 2005 om trafikselskaber og har efter lovens § 5 til
opgave at varetage offentlig servicetrafik i form af almindelig rutekørsel, takstfastsættelse
samt trafikkoordinering og -planlægning mv. fynbus udfører selv en del af kørslen, men la-
der den overvejende del af driften udføre på kontrakt med private virksomheder. udliciterin-
gen omfatter også driften af busværkstedet, hvor de ti tjenestemænd arbejder. efter aftalen er
driften af værkstedet i 2008 overtaget af tide bus danmark a/s for en periode på fem år med
mulighed for forlængelse. udliciteringen har ikke ændret på, at driften af værkstedet fortsat er
en del af de opgaver vedrørende den offentlige servicetrafik, der påhviler fynbus, og driften
er undergivet trafikselskabets tilsyn og kontrol.
fynbus’ ordre til tjenestemændene om at fortsætte i deres stillinger som tjenestemænd ved
busværkstedet, da ansvaret for driften og ledelsen heraf overgik til tide bus, blev givet med
en tilkendegivelse om, at tjenestemændene forblev ansat som tjenestemænd i fynbus, således
at tjenestemændene i det hele har bevaret deres rettigheder som tjenestemænd med fynbus
som ansættelsesmyndighed. fynbus træffer f.eks. afgørelse om disciplinære forhold og om
afskedigelse, og det er fynbus, der ved pensionering skal udbetale pension. endvidere udfø-
rer tjenestemændene under udlånet til tide bus samme værkstedsarbejde, som da fynbus
selv stod for driften af værkstedet, på det samme sted og med samme stillingsbetegnelse.
deres lønforhold er uændrede og reguleres på samme måde som for andre kommunale tjene-
stemænd. fynbus hæfter tillige for lønnen, der udbetales af tide bus.
                                                - 4 -
på denne baggrund finder højesteret, at udlånet af tjenestemændene til det 100 % privatejede
selskab, tide bus, ikke går ud over, hvad de må anses for forpligtet til at tåle, jf. tjeneste-
mandsregulativets § 12, stk. 1.
det kan ikke føre til et andet resultat, at der på busværkstedet undertiden udføres reparationer
for private, og at benny rasmussen er værkfører og nu også udfører andre opgaver for tide
bus.
de nedlagte påstande om rådighedsløn og afskedigelse med pension kan herefter ikke tages til
følge, og højesteret stadfæster landsrettens dom.
                                      thi kendes for ret:
landsrettens dom stadfæstes.
i sagsomkostninger for højesteret skal dansk metalarbejderforbund og 3f fagligt fælles
forbund solidarisk betale 300.000 kr. til fynbus.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
